CELEX: 32014R0550
Language: fi
Date: 2014-05-20 00:00:00
Title: Komission täytäntöönpanoasetus (EU) N:o 550/2014, annettu 20 päivänä toukokuuta 2014 , tiettyjen tavaroiden luokittelusta yhdistettyyn nimikkeistöön

23.5.2014   
            
            
               FI
            
            
               Euroopan unionin virallinen lehti
            
            
               L 155/15
            
         KOMISSION TÄYTÄNTÖÖNPANOASETUS (EU) N:o 550/2014,
   annettu 20 päivänä toukokuuta 2014,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 20 päivänä toukokuuta 2014.
      
         
            Komission puolesta,
         
         
            puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Laite (ns. liekinvartija), jossa on passiiviset infrapuna- ja ultravioletti-anturit, optinen suodatin, analysointiyksikkö, kolme lähtörelettä (palohälytin-, vika- ja apurele) sekä kolmivärinen LED-merkkivalo (joka osoittaa normaalitilan, palon ja vikatilan) ja joka on läpimitaltaan noin 12 cm ja pituudeltaan noin 25 cm olevassa sylinterimäisessä kotelossa. Laitteen käyttöalue on 18–30 V (tasavirta).
                  Laite on palohälytinjärjestelmän osa. Anturit havaitsevat liekkien synnyttämän infrapunasäteilyn ja ultraviolettisäteilyn samanaikaisesti. Kun säteily ylittää tietyn kynnysarvon, laite lähettää sähköisen signaalin palohälytinreleen kautta palohälytinlaitteeseen. Palohälytinlaite ei ole mukana, kun tavara esitetään tullille.
               
               
                  8536 50 19
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 8536, 8536 50 ja 8536 50 19 nimiketekstien mukaisesti.
                  Luokittelu nimikkeeseen 8531 akustiseksi tai visuaaliseksi sähkömerkinantolaitteeksi ei tule kyseeseen, sillä laite ei kykene hälyttämään itsenäisesti (ks. myös harmonoidun järjestelmän selitykset, nimike 8531, kolmannen kappaleen H kohta).
                  Luokittelu nimikkeeseen 8537 laitteeksi, joissa on vähintään kaksi nimikkeen 8535 tai 8536 laitetta, ei myöskään tule kyseeseen, sillä laitteessa on ainoastaan nimikkeen 8536 kaltainen laite (kolme relettä) (ks. myös harmonoidun järjestelmän selitykset, nimike 8537, poikkeuksia koskeva b alakohta).
                  Laite ainoastaan havaitsee, että liekkien synnyttämä säteily ylittää tietyn kynnysarvon ilmoittamatta säteilyn tarkkaa määrää. Säteilyssä tapahtuvien muutosten havaitseminen ei ole sama kuin lämpömäärän mittaaminen tai tarkkailu. Siksi luokittelu nimikkeeseen 9027 kojeeksi tai laitteeksi lämpömäärän mittaamista tai tarkkailua varten on niin ikään poissuljettua.
                  Laite toimii automaattisena kytkimenä, minkä vuoksi se on luokiteltava CN-koodiin 8536 50 19 enintään 60 voltin nimellisjännitettä varten tarkoitetuksi muuksi kytkimeksi.